open-index/open-wikipedia-markdown huggingface dataset:
Fulgora laternaria

**Fulgora laternaria** — буйны трапічны від паўцвердакрылых насякомых з сямейства Fulgoridae (размах крылаў да 15 см).

## Апісанне 
Буйны від (85-90 мм), характарызуецца выпуклай формай галавы да 24 мм у даўжыню. Гэтая выпукласць на галаве нагадвае галаву яшчаркі (змяі) з фальшывымі вачыма або арахіс (адсюль і некаторыя назвы, напрыклад, *peanut bug*). Харчуецца сокам некаторых раслін. Два буйных ілжывых вока на задніх крылах. Раскрытыя пярэднія крылы дасягаюць размаху ад 10 да 15 см.

## Распаўсюджанне 
Распаўсюджаны ў трапічных лясах у Мексіцы, Цэнтральнай і Паўднёвай Амерыцы.
Маюць мноства мясцовых назваў, асабліва ў Амазоніі, пад якімі могуць фігураваць і іншыя віды роду Fulgora (*lantern fly, peanut bug, peanut-headed lanternfly, alligator bug, machaca, jequitiranaboia*). У тым жа арэале жыве блізкі від *Fulgora lampetis*.

## Фота 

File:Fulgora laternaria Head LateralView.JPG|Галава
File:Fulgoridae - Fulgora laternaria.JPG|Са складзенымі крыламі
Fulgoralaternaria.JPG|

## Спасылкі 
* *These bugs followed the light*  на сайце *Sonoran Arthropod Studies Institute*
* Fulgora laternaria 
* Віды Коста-Рыкі 
* Bosque seco
* Fulgora laternaria 

Катэгорыя:Жывёлы, апісаныя ў 1758 годзе
Катэгорыя:Насякомыя Паўднёвай Амерыкі
Катэгорыя:Цыкадавыя
Нацыянальная Асамблея Кот-д’Івуара

**Нацыянальная асамблея Кот-д’Івуара** — ніжняя палата парламента Кот-д’Івуара з лістапада 2016 года, верхняя палата — Сенат. У 1960—2016 гадах Нацыянальнай Асамблеяй называўся аднапалатны парламент краіны. Парламент узнік на аснове паўпрадстаўнічага органа французскага каланіяльнага перыяду. Першая Нацыянальная Асамблея з’явілася 27 лістапада 1960 года, у яе ўваходзіла 70 дэпутатаў у адпаведнасці з першай Канстытуцыяй Кот-д’Івуара ад 31 кастрычніка 1960 года і утварэннем Першай рэспублікі.

Першая Нацыянальная Асамблея Другой Рэспублікі, абраная на перыяд 2000—2005 гадоў, існавала на фоне ўнутранага палітычнага крызісу і Першай Івуарыйскай грамадзянскай вайны.

Наступныя парламенцкія выбары прайшлі толькі ў 2011 годзе. На іх дамінаваў Рух рэспубліканцаў, партыя прэзідэнта Аласана Уатары.

Пасля ўхвалы на рэферэндуме новай Канстытуцыі ў 2016 годзе парламент быў падзелены на дзве палаты Нацыянальная Асамблея і Сенат. Нацыянальная Асамблея, ніжняя палата парламента, налічвае 255 дэпутатаў, якія абіраюцца на чатырохгадовы тэрмін. Сенат будзе ўтвораны пасля выбараў 2020 года, таму да гэтага моманту Нацыянальная Асамблея будзе працягваць выконваць функцыі парламента.

Кот-д’Івуар
Катэгорыя:Кот-д’Івуар
Снаф (раман)

**Снаф** () - раман Чака Паланіка, які быў выдадзены ў 2008 годзе.

## Сюжэт 
Легендарная порназорка *Касі Райт* завяршае сваю кар'еру. Аднак сысці яна мае намер з такім шыкам і бляскам, якога свет кіна для дарослых яшчэ ня ведаў за ўсё сваё доўгае і вельмі цяжкага існванне. Яна збіраецца заняцца перад камерамі сeксам ні больш ні менш, чым з шасьцюстамі мужчынамі! Спецыяльныя часопісы шалеюць. Начныя праграмы кабельнага тэлебачання робяць заклад - атрымаецца ці не. Запрошаныя паўдзельнічаць аматары з нецярпеннем чакаюць сваёй чаргі, пхаюцца ў цесным вестыбюлі і інтрыгуюць, каб прабіцца наперад. Самыя дасведчаныя асы порна затаілі дыханне. Адлік пайшоў!

Катэгорыя:Чак Паланік
Васілій Міхайлавіч Баранік

**Васілій Міхайлавіч Баранік** (нар. , г. Барысаў, Мінская вобласць) — беларускі палітык, дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Біяграфія 
Скончыў Беларускую дзяржаўную політэхнічную акадэмію, інжынер-механік; Акадэмію кіравання пры Прэзідэнце Рэспублікі Беларусь, менеджар-эканаміст.

Працоўную дзейнасць пачаў токарам-аўтаматчыкам Барысаўскага завода аўтатрактарнага электраабсталявання. Служыў у радах Узброеных Сіл у складзе абмежаванага кантынгенту савецкіх войск у Рэспубліцы Афганістан. Працаваў шліфоўшчыкам Барысаўскага завода «Аўтагідраўзмацняльнік»; токарам, інжынерам-тэхнолагам, вызваленым сакратаром камсамольскай арганізацыі механазборачнай вытворчасці, сакратаром камітэта камсамола Барысаўскага завода «Аўтагідраўзмацняльнік»; вызваленым старшынёй Барысаўскай асацыяцыі ветэранаў вайны ў Афганістане; дырэктарам таварыства з абмежаванай адказнасцю «АЛЛГО»; намеснікам дырэктара таварыства з абмежаванай адказнасцю «Полымя»; старшынёй Барысаўскага гарадскога Савета дэпутатаў; старшынёй Барысаўскага раённага Савета дэпутатаў; начальнікам бюро аховы працы ўнітарнага прадпрыемства «Папяровая фабрыка Дзяржзнака»; дырэктарам камунальнага праектнага ўнітарнага прадпрыемства «Горадабудаўнік».

З 2016 года дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Узнагароды 
Узнагароджаны медалём «За працоўныя заслугі».

## Асабістае жыццё 
Жанаты, мае дваіх дзяцей.

## Спасылкі 
* Дасье на сайце Палаты прадстаўнікоў Нацыянальнага сходу Рэспублікі Беларусь 

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Катэгорыя:Старшыні мясцовых саветаў Беларусі
Катэгорыя:Дэпутаты Барысаўскага раённага Савета дэпутатаў
Катэгорыя:Дэпутаты Барысаўскага гарадскога Савета дэпутатаў
11-я армія

Назву *Адзіна́ццатая а́рмія* мелі:
* воінскае аб’яднанне сухапутных сіл Аўстра-Венгрыі падчас Першай сусветнай вайны
* воінскае аб’яднанне Германскай імперскай арміі падчас Першай сусветнай вайны
* воінскае аб’яднанне Трэцяга рэйху падчас Другой сусветнай вайны
* воінскае аб’яднанне Рускай імператарскай арміі падчас Першай сусветнай вайны
* воінскае аб’яднанне Рабоча-сялянскай Чырвонай арміі падчас Другой сусветнай вайны
Леанід Рыгоравіч Брыч

**Леанід Рыгоравіч Брыч** (нар. , в. Заплессе, Драгічынскі раён, Брэсцкая вобласць) — беларускі палітык, дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Біяграфія 
Скончыў Магілёўскі тэхналагічны інстытут, інжынер-тэхнолаг.

Працаваў тэхнолагам, начальнікам аддзела грамадскага харчавання ўпраўлення працоўнага забеспячэння «Галоўпалессеводбуд» г. Пінска, дырэктарам Пінскага трэста сталовых і рэстаранаў, дырэктарам адкрытага акцыянернага таварыства «Надзея-Пінск», генеральным дырэктарам адкрытага акцыянернага таварыства «Берасцейскі пекар» г. Брэста.

З’яўляўся дэпутатам Брэсцкага абласнога Савета дэпутатаў дваццаць шостага і дваццаць сёмага скліканняў.

З 2016 года дэпутат Палаты прадстаўнікоў Нацыянальнага сходу Рэспублікі Беларусь VI склікання. Член Беларускай патрыятычнай партыі.

## Узнагароды 
* медаль «За працоўную доблесць»,
* ганаровая грамата Міністэрства сельскай гаспадаркі і харчавання Рэспублікі Беларусь,
* ганаровая грамата Брэсцкага абласнога выканаўчага камітэта.

## Асабістае жыццё 
Жанаты, мае дачку і сына.

## Спасылкі 
* Дасье на сайце Палаты прадстаўнікоў Нацыянальнага сходу Рэспублікі Беларусь 

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Катэгорыя:Дэпутаты Брэсцкага абласнога Савета дэпутатаў 26-га склікання
Катэгорыя:Дэпутаты Брэсцкага абласнога Савета дэпутатаў 27-га склікання
Катэгорыя:Члены  Беларускай патрыятычнай партыі
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 7-га склікання
Пётр Андрэевіч Вабішчэвіч

**Пётр Андрэевіч Вабішчэвіч** (нар. , в. Рубель, Столінскі раён, Брэсцкая вобласць) — беларускі палітык, дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Біяграфія 
Скончыў Мінскі дзяржаўны педагагічны інстытут імя М. Горкага, настаўнік фізікі і матэматыкі.

Працаваў настаўнікам фізікі і матэматыкі, намеснікам дырэктара па вучэбна-выхаваўчай рабоце Астрашыцкай базавай школы; дырэктарам Крамянецкай базавай школы; старшынёй Янушковіцкага сельскага Савета дэпутатаў Лагойскага раёна; начальнікам аддзела культуры Лагойскага райвыканкама; старшынёй Лагойскага раённага Савета дэпутатаў.

З'яўляўся членам Савета па ўзаемадзеянні органаў мясцовага кіравання і самакіравання пры Савеце Рэспублікі Нацыянальнага сходу Рэспублікі Беларусь.

З 2016 года дэпутат Палаты прадстаўнікоў Нацыянальнага сходу Рэспублікі Беларусь VI склікання. Член Камуністычнай партыі Беларусі.

## Узнагароды 
Узнагароджаны Ганаровай граматай Нацыянальнага сходу Рэспублікі Беларусь.

## Асабістае жыццё 
Жанаты, мае сына і дачку. Пражывае ў в. Янушкавічы Лагойскага раёна.

## Спасылкі 
* Дасье на сайце Палаты прадстаўнікоў Нацыянальнага сходу Рэспублікі Беларусь  

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Катэгорыя:Дэпутаты Лагойскага раённага Савета дэпутатаў
Катэгорыя:Старшыні мясцовых саветаў Беларусі
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 7-га склікання
Віталій Эдуардавіч Власевіч

**Віталій Эдуардавіч Власевіч** (нар. , г. Бабруйск, Магілёўская вобласць) — беларускі палітык, дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Біяграфія 
Скончыў прыватную ўстанову адукацыі «Інстытут парламентарызму і прадпрымальніцтва» па спецыяльнасці «Правазнаўства»; Акадэмію кіравання пры Прэзідэнце Рэспублікі Беларусь па спецыяльнасці «Дзяржаўнае кіраванне і эканоміка».

Працаваў транспарціроўшчыкам зборачнага цэха № 2 завода масавых шын рэспубліканскага ўнітарнага прадпрыемства «Беларускі шынны камбінат «Белшына»; майстрам участка зборкі, начальнікам зборачнага цэха № 2 завода масавых шын адкрытага акцыянернага таварыства «Белшына» (г. Бабруйск).

## Асабістае жыццё 
Жанаты.

## Спасылкі 
* Дасье на сайце Палаты прадстаўнікоў Нацыянальнага сходу Рэспублікі Беларусь 

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Мікалай Андрэевіч Васількоў

**Мікалай Андрэевіч Васількоў** (нар. , в. Бярозаўка, Кармянскі раён, Гомельская вобласць) — беларускі ўрач, дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Біяграфія 
Скончыў Віцебскі медыцынскі інстытут, урач-лячэбнік; Беларускую медыцынскую акадэмію паслядыпломнай адукацыі па спецыяльнасці «Грамадскае здароўе і ахова здароўя». Працаваў участковым тэрапеўтам, загадчыкам тэрапеўтычнага аддзялення, намеснікам галоўнага ўрача, загадчыкам паліклінікі тэрытарыяльнага медыцынскага аб'яднання, галоўным урачом абласной клінічнай паліклінікі, начальнікам упраўлення аховы здароўя Гомельскага аблвыканкама. З'яўляўся дэпутатам гарадскога Савета дэпутатаў, абласнога Савета дэпутатаў. Ганаровы грамадзянін Кармянскага раёна Гомельскай вобласці. З 2016 года дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Узнагароды 
Узнагароджаны медалём «За працоўныя заслугі», знакам «Выдатнік аховы здароўя Рэспублікі Беларусь», Ганаровай граматай Савета Міністраў Рэспублікі Беларусь, Ганаровай граматай Нацыянальнага сходу Рэспублікі Беларусь, Ганаровай граматай Міністэрства аховы здароўя Рэспублікі Беларусь.

## Асабістае жыццё 
Жанаты, мае дачку.

## Спасылкі 
* Дасье на сайце Палаты прадстаўнікоў Нацыянальнага сходу Рэспублікі Беларусь 

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Катэгорыя:Дэпутаты Гомельскага абласнога Савета дэпутатаў
Катэгорыя:Дэпутаты Гомельскага гарадскога Савета дэпутатаў
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 7-га склікання
Дзмітрый Дзмітрыевіч Гобараў

**Дзмітрый Дзмітрыевіч Гобараў** (нар. , в. Самацевічы, Касцюковіцкі раён, Магілёўская вобласць) — беларускі дзяржаўны дзеяч і палітык, дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Біяграфія 
Скончыў Беларускі дзяржаўны ўніверсітэт, палітолаг; Акадэмію кіравання пры Савеце Міністраў Рэспублікі Беларусь, эканаміст-менеджар.

Служыў у пагранічных войсках.

Працоўную дзейнасць пачаў у Касцюковіцкім раёне, дзе прапрацаваў з 1983 па 1999 год. Працаваў інжынерам па тэхніцы бяспекі і старшынёй прафсаюзнага камітэта саўгаса «Самацевічы» Касцюковіцкага раёна; намеснікам старшыні калгаса «Праўда» Касцюковіцкага раёна; старшынёй калгаса «Дуброва» Касцюковіцкага раёна; загадчыкам аддзела арганізацыйна-кадравай работы Касцюковіцкага райвыканкама.

З 1999 года — першы намеснік старшыні, начальнік упраўлення сельскай гаспадаркі і харчавання Шклоўскага райвыканкама. У 2001 годзе быў прызначаны старшынёй Круглянскага райвыканкама, з 2009 года — старшынёй Магілёўскага райвыканкама.

З 2013 года па кастрычнік 2016 года — памочнік Прэзідэнта Рэспублікі Беларусь — галоўны інспектар па Брэсцкай вобласці.

З 2016 года дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Узнагароды 
Узнагароджаны ордэнам Пашаны, ордэнам Свяціцеля Кірылы Тураўскага Беларускай праваслаўнай царквы, медалём «За працоўныя заслугі».

## Асабістае жыццё 
Жанаты, мае сына.

## Спасылкі 
* Дасье на сайце Палаты прадстаўнікоў Нацыянальнага сходу Рэспублікі Беларусь 

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Катэгорыя:Старшыні Круглянскага раённага выканаўчага камітэта
Катэгорыя:Старшыні Магілёўскага раённага выканаўчага камітэта
Катэгорыя:Памочнікі Прэзідэнта Рэспублікі Беларусь — інспектары па Брэсцкай вобласці
Аксана Вячаславаўна Гайдук

**Аксана Вячаславаўна Гайдук** (нар. , в. Зорная, Баранавіцкі раён, Брэсцкая вобласць) — беларускі палітык, дэпутат Палаты прадстаўнікоў Нацыянальнага сходу Рэспублікі Беларусь VI і VII скліканняў.

## Біяграфія 
Нарадзілася 6 лютага 1974 года ў в. Зорная Баранавіцкага раёна Брэсцкай вобласці.

Скончыла Беларускую дзяржаўную політэхнічную акадэмію па спецыяльнасці «Будаўніцтва аўтамабільных дарог і аэрадромаў»; праходзіла навучанне ў Інстытуце дзяржаўнай службы Акадэміі кіравання пры Прэзідэнце Рэспублікі Беларусь.

Працавала першым намеснікам генеральнага дырэктара дзяржаўнага вытворчага аб’яднання «Гаррамаўтадар Мінгарвыканкама».

З 2016 года — дэпутат Палаты прадстаўнікоў Нацыянальнага сходу Рэспублікі Беларусь VI склікання.

У 2019 годзе абрана дэпутатам Палаты прадстаўнікоў Нацыянальнага сходу Рэспублікі Беларусь VII склікання. З’яўляецца намеснікам старшыні Пастаяннай камісіі Палаты прадстаўнікоў па жыллёвай палітыцы і будаўніцтве.

Член Рэспубліканскай партыі працы і справядлівасці.

## Узнагароды 
* ганаровая грамата Міністэрства жыллёва-камунальнай гаспадаркі Рэспублікі Беларусь,
* ганаровыя граматы адміністрацый Маскоўскага і Фрунзенскага раёнаў г. Мінска,
* нагрудны знак Міністэрства ўнутраных спраў Рэспублікі Беларусь «За заслугi».

## Асабістае жыццё 
Замужам, мае сына.

## Спасылкі 
* Дасье на сайце Палаты прадстаўнікоў Нацыянальнага сходу Рэспублікі Беларусь 

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 7-га склікання
Катэгорыя:Жанчыны-палітыкі Беларусі
Катэгорыя:Члены Рэспубліканскай партыі працы і справядлівасці
Дзмітрый Міхайлавіч Гурскі

**Дзмітрый Міхайлавіч Гурскі** (нар. , г. Гомель) — беларускі палітык, дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Біяграфія 
Скончыў Беларускі дзяржаўны ўніверсітэт транспарту, інжынер-будаўнік; магістратуру ў Беларускім дзяржаўным універсітэце транспарту, магістр тэхнічных навук.

Працаваў намеснікам генеральнага дырэктара па вытворчасці – дырэктарам завода буйнапанэльнага домабудавання адкрытага акцыянернага таварыства «Гомельскі домабудаўнічы камбінат».

З 2016 года дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Узнагароды 
Узнагароджаны нагрудным знакам «Ганаровы будаўнiк», Ганаровай граматай Міністэрства архітэктуры і будаўніцтва Рэспублікі Беларусь.

## Асабістае жыццё 
Жанаты, мае сына і дачку.

## Спасылкі 
* Дасье на сайце Палаты прадстаўнікоў Нацыянальнага сходу Рэспублікі Беларусь 

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Вячаслаў Іванавіч Дзьячэнка

**Вячаслаў Іванавіч Дзьячэнка** (нар. , г. Есіль, Казахская ССР) — беларускі палітык, дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Біяграфія 
Скончыў Гомельскі політэхнічны інстытут, інжынер-механік; Акадэмію кіравання пры Прэзідэнце Рэспублікі Беларусь, эканаміст-менеджар.

Працоўны шлях пачаў падручным сталявара на Беларускім металургічным заводзе, працаваў майстрам на дугавой сталеплавільнай печы, намеснікам начальніка, начальнікам коправага цэха, начальнікам аддзела тэхнічнага кантролю, начальнікам электрасталеплавільнага цэха № 1, галоўным спецыялістам па металургічнай вытворчасці адкрытага акцыянернага таварыства «Беларускі металургічны завод – кіруючая кампанія холдынга «БМК».

З'яўляўся дэпутатам Жлобінскага раённага Савета дэпутатаў дваццаць сёмага склікання.

З 2016 года дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Узнагароды 
Узнагароджаны медалём «За працоўныя заслугі».

## Асабістае жыццё 
Жанаты, мае двух сыноў.

## Спасылкі 
* Дасье на сайце Палаты прадстаўнікоў Нацыянальнага сходу Рэспублікі Беларусь 

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Катэгорыя:Дэпутаты Жлобінскага раённага Савета дэпутатаў
Катэгорыя:Дэпутаты мясцовых саветаў Беларусі 27-га склікання
Тамара Сяргееўна Далгашэй

**Тамара Сяргееўна Далгашэй** (нар. , в. Савічы, Брагінскі раён, Гомельская вобласць) — беларускі ўрач-кардыёлаг, дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Біяграфія 
Скончыла Гродзенскі медыцынскі інстытут, урач-кардыёлаг.

Прайшла шлях ад урача-кардыёлага Гомельскага абласнога кардыялагічнага дыспансэра да галоўнага ўрача ўстановы аховы здароўя «Гродзенскі абласны клінічны кардыялагічны цэнтр».

З'яўлялася членам Савета Рэспублікі Нацыянальнага сходу Рэспублікі Беларусь пятага склікання.

З 2016 года дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Узнагароды 
Узнагароджана медалём Еўфрасінні Полацкай, Ганаровай граматай Нацыянальнага сходу Рэспублікі Беларусь, удастоена звання «Выдатнік аховы здароўя Рэспублікі Беларусь».

## Асабістае жыццё 
Мае дачку.

## Спасылкі 
* Дасье на сайце Палаты прадстаўнікоў Нацыянальнага сходу Рэспублікі Беларусь 

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Катэгорыя:Члены Савета Рэспублікі Нацыянальнага сходу Рэспублікі Беларусь 5-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 7-га склікання
Васілій Мікалаевіч Дземідовіч

**Васілій Мікалаевіч Дземідовіч** (нар. , в. Пузі, Бярозаўскі раён, Брэсцкая вобласць) — беларускі педагог, дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Біяграфія 
Скончыў Віцебскі дзяржаўны педагагічны інстытут імя С. М. Кірава, настаўнік выяўленчага мастацтва і чарчэння.

Працаваў майстрам вытворчага навучання, старшым майстрам, намеснікам дырэктара, дырэктарам установы адукацыі «Кобрынскі дзяржаўны мастацкі каледж»; дырэктарам установы адукацыі «Кобрынскі дзяржаўны політэхнічны каледж».

З'яўляўся дэпутатам Кобрынскага раённага Савета дэпутатаў, дэпутатам Брэсцкага абласнога Савета дэпутатаў.

З 2016 года дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Узнагароды 
Узнагароджаны медалём Францыска Скарыны.

## Асабістае жыццё 
Жанаты, мае двух сыноў.

## Спасылкі 
* Дасье на сайце Палаты прадстаўнікоў Нацыянальнага сходу Рэспублікі Беларусь 

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Катэгорыя:Дэпутаты Кобрынскага раённага Савета дэпутатаў
Катэгорыя:Дэпутаты Брэсцкага абласнога Савета дэпутатаў
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 7-га склікання
Дзмітрый Васільевіч Заблоцкі

**Дзмітрый Васільевіч Заблоцкі** (нар. , г. Жодзіна, Мінская вобласць) — беларускі палітык, дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Біяграфія 
Скончыў Беларускую дзяржаўную політэхнічную акадэмію па спецыяльнасці «Рухавікі ўнутранага згарання», інжынер-механік; праходзіць навучанне ў Акадэміі кіравання пры Прэзідэнце Рэспублікі Беларусь па спецыяльнасці «Эканоміка і кіраванне прадпрыемствам».

Працаваў у адкрытым акцыянерным таварыстве «БЕЛАЗ» – кіруючая кампанія холдынга «БЕЛАЗ-ХОЛДЫНГ», дзе прайшоў шлях ад вучня слесара механазборачных работ (аператар станкоў з праграмным кіраваннем, наладчык станкоў з праграмным кіраваннем, інжынер-канструктар, намеснік начальніка цэха, начальнік цэха) да намесніка генеральнага дырэктара.

З'яўляўся дэпутатам Жодзінскага гарадскога Савета дэпутатаў дваццаць шостага і дваццаць сёмага скліканняў. У 2012 годзе быў выбраны намеснікам старшыні Жодзінскага гарадскога Савета дэпутатаў.

З 2016 года дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Узнагароды 
Узнагароджаны ганаровымі граматамі Міністэрства прамысловасці Рэспублікі Беларусь, Жодзінскага гарадскога выканаўчага камітэта, фатаграфія размяшчалася на Алеі славы ААТ «БЕЛАЗ» – кіруючая кампанія холдынга «БЕЛАЗ-ХОЛДЫНГ».

## Асабістае жыццё 
Жанаты, мае дачку і сына.

## Спасылкі 
* Дасье на сайце Палаты прадстаўнікоў Нацыянальнага сходу Рэспублікі Беларусь  

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Катэгорыя:Дэпутаты Жодзінскага гарадскога Савета дэпутатаў
Катэгорыя:Дэпутаты мясцовых саветаў Беларусі 26-га склікання
Катэгорыя:Дэпутаты мясцовых саветаў Беларусі 27-га склікання
Катэгорыя:Старшыні гарадскіх выканаўчых камітэтаў Беларусі
Наталля Пятроўна Жыбуль

**Наталля Пятроўна Жыбуль** (нар. , в. Рабунь, Вілейскі раён, Мінская вобласць) — беларускі палітык, дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Біяграфія 
Скончыла Беларускі дзяржаўны педагагічны ўніверсітэт імя М. Танка, настаўнік матэматыкі і інфарматыкі; Акадэмію кіравання пры Прэзідэнце Рэспублікі Беларусь, кіраўнік у сферы дзяржаўнага кіравання. Бакалаўр адукацыі ў галіне матэматыкі, магістр педагагічных навук па спецыяльнасці «Матэматыка», кандыдат педагагічных навук.

Працавала настаўнікам матэматыкі сярэдняй школы № 203 г. Мінска, Рабунскай сярэдняй школы; намеснікам дырэктара па вучэбнай рабоце Вілейскай гімназіі № 2; дырэктарам дзяржаўнай установы адукацыі «Вілейская гімназія № 1 «Логас».

З 2016 года дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Узнагароды 
Узнагароджана нагрудным знакам Міністэрства адукацыі «Выдатнік адукацыі».

## Асабістае жыццё 
Замужам, мае сына.

## Спасылкі 
* Дасье на сайце Палаты прадстаўнікоў Нацыянальнага сходу Рэспублікі Беларусь  

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Павел Леанідавіч Ждановіч

**Павел Леанідавіч Ждановіч** (нар. , г. Караганда, Казахская ССР) — беларускі палітык, дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Біяграфія 
Скончыў Гомельскі дзяржаўны ўніверсітэт імя Ф. Скарыны, гісторык; аспірантуру Інстытута гісторыі НАН Беларусі па спецыяльнасці «Айчынная гісторыя».

Працаваў настаўнікам гісторыі СШ № 44 імя М.А.Лебедзева (г. Гомель); малодшым навуковым супрацоўнікам аддзела ваеннай славы, загадчыкам аддзела ваеннай славы ўстановы «Гомельскі абласны краязнаўчы музей»; загадчыкам філіяла «Музей ваеннай славы» установы «Гомельскі абласны краязнаўчы музей»; дырэктарам установы «Гомельскі абласны музей ваеннай славы».

З'яўляўся дэпутатам дваццаць шостага і дваццаць сёмага скліканняў Гомельскага абласнога Савета дэпутатаў.

Лаўрэат спецыяльнага фонду Прэзідэнта Рэспублікі Беларусь па падтрымцы таленавітай моладзі.

З 2016 года дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Узнагароды 
Узнагароджаны юбілейнымі медалямі, Ганаровай граматай Нацыянальнага сходу Рэспублікі Беларусь, Граматай Міністэрства культуры Рэспублікі Беларусь, нагрудным знакам Беларускага прафсаюза работнікаў культуры, нагруднымі знакамі Міністэрства абароны Рэспублікі Беларусь «За актыўны пошук» і «90 год ваенным камісарыятам».

## Асабістае жыццё 
Жанаты.

## Спасылкі 
* Дасье на сайце Палаты прадстаўнікоў Нацыянальнага сходу Рэспублікі Беларусь  

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Катэгорыя:Дэпутаты  Гомельскага абласнога Савета дэпутатаў 26-га склікання
Катэгорыя:Дэпутаты  Гомельскага абласнога Савета дэпутатаў 27-га склікання
Аляксандр Сяргеевіч Бабаловіч

**Аляксандр Сяргеевіч Бабаловіч** (нар. , р.п. Рэчыца, Столінскі раён, Брэсцкая вобласць) — беларускі дзяржаўны дзеяч, дэпутат Палаты прадстаўнікоў Нацыянальнага сходу Рэспублікі Беларусь VI і VII склікання.

## Біяграфія 
Скончыў Ленінградскі ордэна Працоўнага Чырвонага Сцяга сельскагаспадарчы інстытут, інжынер-механік.

Працаваў старшым дыспетчарам аўтатранспарту Столінскай райсельгастэхнікі; загадчыкам абменным пунктам адкрытага акцыянернага таварыства «Столінскае райагразабеспячэнне»; начальнікам перасоўнай механізаванай калоны адкрытага акцыянернага таварыства «Столінрайаграсэрвіс»; начальнікам філіяла камунальнага ўнітарнага прадпрыемства «Брэстаблдарбуд» Столінскага дарожнага рамонтна-будаўнічага ўпраўлення № 141.

Выбіраўся дэпутатам Столінскага раённага Савета дэпутатаў дваццаць шостага, дваццаць сёмага скліканняў.

## Асабістае жыццё 
Жанаты, мае трох дачок.

## Спасылкі 
* Дасье на сайце Палаты прадстаўнікоў Нацыянальнага сходу Рэспублікі Беларусь 

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Катэгорыя:Дэпутаты Столінскага раённага Савета дэпутатаў
Катэгорыя:Дэпутаты мясцовых саветаў Беларусі 26-га склікання
Катэгорыя:Дэпутаты мясцовых саветаў Беларусі 27-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 7-га склікання
Nomascus

**Nomascus** — род чалавекападобных прыматаў, якія жывуць у Паўднёва-Усходняй Азіі. *Nomascus* — адзін з 4 родаў сямейства Hylobatidae, якіх называюць «малымі гамінідамі».

## Сістэматыка 
Вядома 6 відаў:

*  (4 падвіды: *Nomascus concolor concolor*, *Nomascus concolor lu*, *Nomascus concolor jingdongensis*, *Nomascus concolor furvogaster*)
* 
* 
* 
* 
* 
* 

Жывёлы маюць найбольшы ў сямействе дыплоідны набор храмасом — 52.
*Nomascus* быў узняты да статусу роду, паколькі апошнія даследаванні паказалі, што адлегласць паміж падродамі гібонаў аказалася больш, чым паміж родамі Pan і Homo.

## Кладаграма 
Кладаграма падсямейства:

 Hylobatinae
 |--Symphalangus
 |--N.N.
      |--Nomascus
      |--N.N.
         |--Hoolock
         |--Hylobates

## Літаратура 
* Goodman, M., Czelusniak, J., Page, S. & Meireles: Where DNA Sequences Place Homo sapiens in a Phylogenetic Classification of Primates.
* McKenna, Bell: Classification of Mammal: Above the Species Level. — Columbia University Press, 2000
* Van Ngoc Thinh, Alan R. Mootnick, Vu Ngoc Thanh, Tilo Nadler, Christian Roos: «A new species of crested gibbon, from the central Annamite mountain range». Vietnamese Journal of Primatology 2010; 1(4): 1-12.

## Спасылкі 
* Gibbon systematics and species identification
* Mammal Species of the World (3rd edition ed.) 
* Primate Info Net *Hylobates (Nomascus) leucogenys* Factsheet
* У гібонаў ёсць свае дыялекты (Nomascus) 

Катэгорыя:Чалавекападобныя малпы
Алена Пятроўна Каляснёва

**Алена Пятроўна Каляснёва** (нар. , г. Горкі, Магілёўская вобласць) — беларускі эканаміст, дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Біяграфія 
Скончыла Беларускі ордэна Працоўнага Чырвонага Сцяга політэхнічны інстытут, інжынер-эканаміст; аспірантуру па спецыяльнасці «Эканоміка і кіраванне народнай гаспадаркай»; кандыдат эканамічных навук, дацэнт.

Працавала эканамістам Віцебскага вытворчага аб'яднання «Маналіт»; асістэнтам, старшым выкладчыкам, дацэнтам кафедры маркетынгу і права, дэканам факультэта бізнесу і права, прарэктарам па вучэбнай рабоце (завочным навучанні) установы адукацыі «Беларуская дзяржаўная ордэнаў Кастрычніцкай Рэвалюцыі і Працоўнага Чырвонага Сцяга сельскагаспадарчая акадэмія».

З 2016 года дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Узнагароды 
Узнагароджана ганаровымі граматамі Міністэрства сельскай гаспадаркі і харчавання Рэспублікі Беларусь, граматай Міністэрства адукацыі Рэспублікі Беларусь.

## Асабістае жыццё 
* муж Віктар Іванавіч Каляснёў (1960—2014) — кандыдат эканамічных навук
* сястра Ірына Пятроўна Казлоўская (нар. 1959) — доктар сельскагаспадарчых навук

## Спасылкі 
* Дасье на сайце Палаты прадстаўнікоў Нацыянальнага сходу Рэспублікі Беларусь 

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 7-га склікання
Катэгорыя:Дэканы БДСГА
Ігар Сяргеевіч Камароўскі

**Ігар Сяргеевіч Камароўскі** (нар. , г. Мінск) — беларускі палітык, дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Біяграфія 
Скончыў Беларускі дзяржаўны тэхналагічны ўніверсітэт, інжынер-механік; Акадэмію кіравання пры Прэзідэнце Рэспублікі Беларусь, эканаміст-менеджар.

Працоўную дзейнасць пачаў інжынерам-канструктарам тэхнічнага аддзела Мінскага вагонарамонтнага завода. Працаваў намеснікам начальніка, начальнікам тэхнічнага аддзела, намеснікам дырэктара па вытворчасці, дырэктарам завода.

З'яўляўся дэпутатам Мінскага гарадскога Савета дэпутатаў дваццаць сёмага склікання.

З 2016 года дэпутат Палаты прадстаўнікоў Нацыянальнага сходу Рэспублікі Беларусь VI склікання.

Член Рэспубліканскай партыі працы і справядлівасці.

## Узнагароды 
Узнагароджаны падзякай, Ганаровай граматай Беларускай чыгункі, нагрудным знакам «Выдатнік Беларускай чыгункі».

## Асабістае жыццё 
Жанаты, мае сына.

## Спасылкі 
* Дасье на сайце Палаты прадстаўнікоў Нацыянальнага сходу Рэспублікі Беларусь 

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Катэгорыя:Палітыкі Беларусі
Катэгорыя:Дэпутаты Мінскага гарадскога Савета дэпутатаў 27-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 7-га склікання
Сяргей Рычардавіч Зямчонак

**Сяргей Рычардавіч Зямчонак** (нар. , г.п. Варапаева, Пастаўскі раён, Віцебская вобласць) — беларускі палітык, дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Біяграфія 
Скончыў Беларускі тэхналагічны інстытут імя С. М. Кірава, інжынер-тэхнолаг дрэваапрацоўкі; Акадэмію кіравання пры Прэзідэнце Рэспублікі Беларусь, менеджар-эканаміст.

Працаваў інструктарам Пастаўскага райкама ЛКСМБ Віцебскай вобласці, сталяром, начальнікам вытворчасці, галоўным інжынерам, дырэктарам адкрытага акцыянернага таварыства «Паставымэбля».

З’яўляўся дэпутатам Віцебскага абласнога Савета дэпутатаў дваццаць чацвёртага, дваццаць пятага і дваццаць шостага скліканняў.

Удастоены званняў «Чалавек года Віцебшчыны — 2008», «Чалавек года Пастаўшчыны — 2009», «Лепшы кіраўнік Віцебшчыны — 2015», граматы Патрыяршага Экзарха ўсяе Беларусі (2017). Дэлегат пятага Усебеларускага народнага сходу.

11 чэрвеня 2019 года прызначаны старшынёй Лёзненскага райвыканкама.

## Асабістае жыццё 
Жанаты, мае сына і дачку.

## Спасылкі 
* Дасье на сайце Палаты прадстаўнікоў Нацыянальнага сходу Рэспублікі Беларусь 

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Катэгорыя:Дэпутаты Віцебскага абласнога Савета дэпутатаў 24-га склікання
Катэгорыя:Дэпутаты Віцебскага абласнога Савета дэпутатаў 25-га склікання
Катэгорыя:Дэпутаты Віцебскага абласнога Савета дэпутатаў 26-га склікання
Катэгорыя:Старшыні Лёзненскага райвыканкама
Катэгорыя:Уладальнікі ганаровага звання «Чалавек года Віцебшчыны»
Леанід Іванавіч Качына

**Леанід Іванавіч Качына** (нар. , в. Пузі, Бярозаўскі раён, Брэсцкая вобласць) — беларускі палітык, дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Біяграфія 
Скончыў Магілёўскі тэхналагічны інстытут, інжынер-тэхнолаг малака і малочных прадуктаў.

Працаваў галоўным інжынерам адкрытага акцыянернага таварыства «Бярозаўскі сыраробны камбінат».

З'яўляўся дэпутатам Бярозаўскага раённага Савета дэпутатаў дваццаць сёмага склікання.

## Асабістае жыццё 
Жанаты, мае сына.

## Спасылкі 
* Дасье на сайце Палаты прадстаўнікоў Нацыянальнага сходу Рэспублікі Беларусь  

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Катэгорыя:Дэпутаты Бярозаўскага раённага Савета дэпутатаў
Катэгорыя:Дэпутаты мясцовых саветаў Беларусі 27-га склікання
Ігар Паўлавіч Кананчук

**Ігар Паўлавіч Кананчук** (нар. , г. Клімавічы, Магілёўская вобласць) — беларускі палітык, дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Біяграфія 
Скончыў Гомельскі кааператыўны інстытут па спецыяльнасці «Эканоміка гандлю».

Працаваў інструктарам па гандлі Слаўгарадскага раённага спажывецкага таварыства; загадчыкам вытворчасці грамадскага харчавання Клiмавiцкага раённага спажывецкага таварыства; старшынёй праўлення Курманаўскага спажывецкага таварыства Мсціслаўскага райспажыўсаюза; намеснікам старшыні праўлення па гандлі, старшынёй праўлення Чавускага райспажыўсаюза Магілёўскай вобласці; старшынёй гарадскога спажывецкага таварыства, дырэктарам гарадскога рознічнага гандлёвага прадпрыемства Касцюковіцкага райспажыўсаюза; дырэктарам адкрытага акцыянернага таварыства «Касцюковіцкі малочны завод»; дырэктарам адкрытага акцыянернага таварыства «Магілёўскі малочны камбінат», дырэктарам адкрытага акцыянернага таварыства «Бабушкина крынка», дырэктарам адкрытага акцыянернага таварыства «Бабушкина крынка» — кіруючая кампанія холдынга "Магілёўская малочная кампанія «Бабушкина крынка».

З’яўляўся дэпутатам Магілёўскага абласнога Савета дэпутатаў 27-га склікання.

З 2016 года дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Узнагароды 
Узнагароджаны ордэнам Айчыны ІІІ ступені.

## Асабістае жыццё 
Жанаты, мае дачку.

## Спасылкі 
* Дасье на сайце Палаты прадстаўнікоў Нацыянальнага сходу Рэспублікі Беларусь 

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Катэгорыя:Дэпутаты Магілёўскага абласнога Савета дэпутатаў 27-га склікання
Адам Дзмітрыевіч Кавалька

**Адам Дзмітрыевіч Кавалька** (нар. , в. Гарадная, Столінскі раён, Брэсцкая вобласць) — беларускі палітык, дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Біяграфія 
Скончыў Маскоўскі інстытут інжынераў-землеўпарадчыкаў па спецыяльнасці «Землеўпарадкаванне»; Акадэмію кіравання пры Прэзідэнце Рэспублікі Беларусь па спецыяльнасці «Дзяржаўнае і мясцовае кіраванне».

Працоўную дзейнасць пачаў тэхнікам-землеўпарадчыкам Гродзенскага філіяла рэспубліканскага праектнага інстытута па землеўпарадкаванню «Белдзіпразем». Служыў у радах Узброеных Сіл. Працаваў тэхнікам-землеўпарадчыкам, старшым тэхнікам-землеўпарадчыкам, інжынерам-землеўпарадчыкам Гродзенскага філіяла рэспубліканскага праектнага інстытута па землеўпарадкаванні «Белдзіпразем»; вядучым землеўпарадчыкам, галоўным інжынерам па землеўпарадкаванні Мастоўскага раённага аграпрамысловага аб'яднання Гродзенскай вобласці; загадчыкам аддзела па зямельнай рэформе і землеўпарадкаванні, начальнікам упраўлення сельскай гаспадаркі і харчавання, першым намеснікам старшыні – начальнікам упраўлення сельскай гаспадаркі і харчавання Мастоўскага райвыканкама; старшынёй Астравецкага райвыканкама.

З'яўляўся членам Савета Рэспублікі Нацыянальнага сходу Рэспублікі Беларусь пятага склікання.

Мае два падзячныя пісьмы Прэзідэнта Рэспублікі Беларусь, падзячнае пісьмо Гродзенскага абласнога выканаўчага камітэта.

З 2016 года дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Узнагароды 
Узнагароджаны ордэнам Пашаны, юбілейнымі медалямі «90 год Узброеных Сіл Рэспублікі Беларусь», «65 год вызвалення Рэспублікі Беларусь ад нямецка-фашысцкіх захопнікаў», «65 гадоў Перамогі ў Вялікай Айчыннай вайне», Ганаровай граматай Нацыянальнага сходу Рэспублікі Беларусь, дзвюма ганаровымі граматамі Гродзенскага абласнога выканаўчага камітэта, Ганаровай граматай Упаўнаважанага па справах рэлігій і нацыянальнасцей, граматай Пасольства Рэспублікі Беларусь у Літоўскай Рэспубліцы, Ганаровым дыпломам Гродзенскага абласнога аддзялення Беларускага фонду міру, юбілейным знакам «Федэрацыя прафсаюзаў Беларусі: 100 гадоў прафсаюзнаму руху».

15 жніўня 2018 года рашэннем № 31 Астравецкага раённага Савета дэпутатаў было прысвоена званне «Ганаровы грамадзянін Астравецкага раёна».

## Асабістае жыццё 
Жанаты, мае дваіх дзяцей.

## Спасылкі 
* Дасье на сайце Палаты прадстаўнікоў Нацыянальнага сходу Рэспублікі Беларусь  

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Катэгорыя:Старшыні Астравецкага раённага выканаўчага камітэта
Катэгорыя:Члены Савета Рэспублікі Нацыянальнага сходу Рэспублікі Беларусь 5-га склікання
Катэгорыя:Ганаровыя грамадзяне Астравецкага раёна
Гняздоўнік

**Гняздо́ўнік** (*Neottia*) — род травяністых раслін сямейства . Налічвае каля 10 відаў, пашыраных ва ўмераных шыротах Еўразіі.

### Віды 
Паводле базы дадзеных *The Plant List*, род уключае 64 віды:

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Літаратура 
*  — С. 94.
* 

## Спасылкі 
* 
* Neottia // The Plant List 
* Апісанне некаторых відаў на flower.onego.ru

Катэгорыя:Эпідэндравыя
Катэгорыя:Флора Еўразіі
Ігар Міхайлавіч Колб

**Ігар Міхайлавіч Колб** (нар. , г. Пінск, Брэсцкая вобласць) — беларускі палітык, дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Біяграфія 
Скончыў Брэсцкі дзяржаўны педагагічны інстытут імя А. С. Пушкіна, настаўнік фізікі і матэматыкі.

Працаваў настаўнікам матэматыкі СШ № 5 г. Брэста; настаўнікам матэматыкі і інфарматыкі СШ № 2 г. Пінска; галоўным спецыялістам аддзела арганізацыйна-кадравай работы, начальнікам аддзела па справах моладзі, намеснікам начальніка аддзела адукацыі і па справах моладзі Пінскага гарвыканкама; дырэктарам гімназіі № 3 імя В. З. Каржа г. Пінска.

З’яўляўся дэпутатам Пінскага гарадскога Савета дэпутатаў дваццаць пятага — дваццаць сёмага скліканняў, членам прэзідыума Беларускай асацыяцыі дырэктараў школ.

Удастоены звання «Чалавек года горада Пінска — 2015».

## Асабістае жыццё 
Жанаты, мае трох сыноў.

## Спасылкі 
* Дасье на сайце Палаты прадстаўнікоў Нацыянальнага сходу Рэспублікі Беларусь  

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Катэгорыя:Дэпутаты Пінскага гарадскога Савета дэпутатаў
Катэгорыя:Дэпутаты мясцовых саветаў Беларусі 25-га склікання
Катэгорыя:Дэпутаты мясцовых саветаў Беларусі 26-га склікання
Катэгорыя:Дэпутаты мясцовых саветаў Беларусі 27-га склікання
Лілія Вацлаваўна Кір’як

**Лілія Вацлаваўна Кір’як** (нар. , г. Шчучын, Гродзенская вобласць) — беларускі педагог, дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Біяграфія 
Скончыла Гродзенскі дзяржаўны ўніверсітэт імя Янкі Купалы, настаўнік рускай мовы і літаратуры.

Працавала настаўнікам рускай мовы і літаратуры, намеснікам дырэктара па выхаваўчай рабоце СШ № 13 г. Гродна, дырэктарам дзяржаўнай установы адукацыі «Сярэдняя школа № 13 г. Гродна».

З’яўлялася дэпутатам Гродзенскага гарадскога Савета дэпутатаў дваццаць сёмага склікання.

З 2016 года дэпутат Палаты прадстаўнікоў Нацыянальнага сходу Рэспублікі Беларусь VI склікання.

## Узнагароды 
Узнагароджана ганаровымі граматамі Міністэрства адукацыі Рэспублікі Беларусь, Гродзенскага гарадскога і Гродзенскага абласнога Саветаў дэпутатаў, упраўлення адукацыі Гродзенскага абласнога выканаўчага камітэта.

## Асабістае жыццё 
Мае сына.

## Спасылкі 
* Дасье на сайце Палаты прадстаўнікоў Нацыянальнага сходу Рэспублікі Беларусь 

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 6-га склікання
Катэгорыя:Дэпутаты Гродзенскага гарадскога Савета дэпутатаў
Катэгорыя:Дэпутаты мясцовых саветаў Беларусі 27-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 7-га склікання
Кацёл з Гундэструпа

**Кацёл з Гундэструпа** — багата дэкараваная срэбная пасудзіна, датаваная каля I ст. да н. э., якая адносіцца да позняй латэнскай культуры. Па сваіх памерах не мае аналагаў сярод срэбных прадметаў, якія захаваліся ад Еўропы жалезнага веку.

Выяўлены ў 1891 годзе ў разабраным на пласціны выглядзе ў тарфяным балоце каля пасёлка Гундэструп у акрузе  правінцыі  у Даніі (). Перададзены на захоўванне ў Нацыянальны музей Даніі.

Дыяметр катла складае 69 см, вышыня 42 см. Малюнкі на катле, як мяркуецца, маюць характар звязанага апавядання і, відавочна, ілюструюць нейкі кельцкі міф (магчыма, пра Кернуна). Метад вырабу не характэрны для кельцкай Еўропы, але знаходзіць паралелі ў мастацтве Фракіі.

File:Gundestrupkedlen- 00054 (cropped).jpg|Пласціна A: Кернун, акружаны жывёламі.
File:Gundestrup C.jpg|Пласціна C: зламанае кола
File:Gundestrupkarret3.jpg|Пласціна E: абрад ініцыяцыі

## Літаратура 
* Kaul, F., and J. Martens, *Southeast European Influences in the Early Iron Age of Southern Scandinavia. Gundestrup and the Cimbri*, Acta Archaeologica, vol. 66 1995, стар. 111—161.
* Klindt-Jensen, O., *The Gundestrup Bowl — a reassessment*, Antiquity, vol. 33, pp. 161-9.
* Olmsted, G. S., *The Gundestrup version of Táin Bó Cuailnge*, Antiquity, vol. 50, pp. 95-103.
* Cunliffe, Barry (ed.), *The Oxford Illustrated Prehistory of Europe*, NY: Oxford University Press, 1994, 400—402.
* Green, Miranda J., *Dictionary of Celtic Myth and Legend*. (NY: Thames & Hudson, 1992, 108—100.

## Спасылкі 
* Celtic Art & Cultures  : detailed description of the cauldron
* Gundestrup Cauldron : origins of the cauldron and its place within Celtic culture

Катэгорыя:Еўропа жалезнага веку
Катэгорыя:Гістарычныя каштоўнасці
Катэгорыя:Кельцкая культура
Катэгорыя:Вырабы з серабра
Катэгорыя:Археалогія ў Даніі
Катэгорыя:Латэнская культура
Катэгорыя:Нацыянальны музей Даніі
Буаке

**Буаке** () — горад у Кот-д’Івуары. Адміністрацыйны цэнтр рэгіёна Вале-дзю-Бандама і дэпартамента Буаке. Насельніцтва — 536 189 чал. (перапіс 2014 года).

З'яўляецца штаб-кватэрай сельскагаспадарчага даследчага інстытута Афрыканскі цэнтр рысу. Цэнтр рымска-каталіцкай архідыяцэзіі Буаке. Размешчаны ў цэнтральнай частцы краіны, прыкладна за 50 км на паўночны ўсход ад вадасховішча Косу, за 350 км на поўнач ад Абіджана, на вышыні 312 м над узроўнем мора. Праз горад праходзіць чыгунка, якая злучае Абіджан з Буркіна-Фасо.

## Зноскі 
Катэгорыя:Гарады Кот-д’Івуара
Німба

**Німба** — горы ў Афрыцы на мяжы Гвінеі, Кот-д’Івуара і Ліберыі.

Німба працягнуліся на 40 км, ляжаць ва ўсходняй частцы Гвінейскага высакагор’я. Узвышаюцца над раўніннай мясцовасцю, дасягаючы 1752 метраў над узроўнем мора. Асноўная вяршыня, гара Рычард-Молар, размешчана на мяжы паміж Кот-д’Івуарам і Гвінеяй. З’яўляецца вышэйшым пунктам для абедзвюх краін.

Абрывістыя кліфы паміж плато і глыбокія даліны ўнізе, у якіх растуць густыя лясы. У гарах размешчана буйное радовішча жалезнай руды. Здабыча карысных выкапняў праводзілася з 1969 па 1978 год.

Катэгорыя:Геаграфія Гвінеі
Катэгорыя:Геаграфія Кот-д’Івуара
Катэгорыя:Геаграфія Ліберыі
Катэгорыя:Горы Афрыкі
Стрыгіль

**Стрыгіль** (*Strigilis*) — у антычнасці да вынаходства мыла серпападобны скрабок для ачышчэння паверхні скуры ад поту і бруду. Вырабляўся з бронзы або іншага металу. Для гэтага цела папярэдне намазвалі алеем. У тэрмах ачышчэнне стрыгілем часта выконвалі рабы. Малюнак стрыгіля сустракаецца на антычных вазах.

Катэгорыя:Культура Старажытнага Рыма
Катэгорыя:Культура Старажытнай Грэцыі
Катэгорыя:Прадметы асабістай гігіены
Гняздоўнік сапраўдны

**Гняздо́ўнік сапраўдны**, **Гняздоўнік звычайны** (*Neóttia nídus-ávis*) — шматгадовая травяністая расліна роду  сямейства .

## Апісанне 
Расліна жоўта-бурага колеру, без зялёнага лісця. Сцябло вышынёй 20—40 см, тоўстае, пакрытае бураватымі лускавінкамі. Карэнішча кароткае, з мясістымі каранямі, сплеценымі ў выглядзе гнязда. Кветкі жаўтавата-бурыя, у доўгай гронцы. Цвіце ў маі—чэрвені. Плод — каробачка.

## Пашырэнне і экалогія 
Расліна пашырана на большай частцы тэрыторыі Еўропы, на Каўказе, у Заходняй Сібіры, Малой Азіі. Расце на лясным подсціле ў вільготных лясах. Размнажаецца насеннем і вегетатыўна (часткамі карэнішча). Сапратроф. Жывіцца за кошт грыба *Rhizoctoria repens*, з якім суіснуе ў сімбіёзе.

Лекавая расліна (проціглісны сродак).

## Літаратура 
*  — С. 94.
* 

## Спасылкі 
* 
* Апісанне на сайце flower.onego.ru
* Neottia nidus-avis (L.) Rich. // The Plant List

Катэгорыя:Эпідэндравыя
Катэгорыя:Флора Еўразіі
Катэгорыя:Лекавыя расліны
Катэгорыя:Расліны, апісаныя ў 1817 годзе
Зборная Танзаніі па футболе

**Зборная Танзаніі па футболе** прадстаўляе Танзанію на міжнародных футбольных турнірах і ў таварыскіх матчах. Кіруючая арганізацыя — Федэрацыя футбола Танзаніі. З’яўляецца членам ФІФА і КАФ з 1964 года. Занзібар, які з’яўляецца часткай Танзаніі, хоць і з’яўляецца асацыяваным членам КАФ, не мае права ўдзелу ў чэмпіянаце свету і Кубку Афрыкі, аднак, у астатніх турнірах на ўзроўні зборных і клубаў выступае адасоблена.

## Гісторыя 
Зборная Танзаніі з’яўляецца сярэдняй па сілах камандай, якая ні разу не адбіралася на чэмпіянат свету і ўсяго толькі два разы брала ўдзел у фінальнай частцы Кубка Афрыкі (у 1980 годзе ў Нігерыі і ў 2019 годзе ў Егіпце). У 1980 годзе «Зоркі Нацыі» прайгралі будучым чэмпіёнам нігерыйцам 1:3, егіпцянам 1:2 і звялі да нічыёй паядынак са зборнай Кот-д’Івуара — 1:1. Як вынік — апошняе месца ў групе. У 2019 годзе Танзанія тройчы прайграла і таксама заняла апошняе месца ў групе. Тройчы Танзанія станавілася пераможцам Кубка Усходняй і Цэнтральнай Афрыкі.

## Чэмпіянат свету 
* 1930—1970 — *не ўдзельнічала*
* 1974 — *не прайшла кваліфікацыю*
* 1978 — *знялася са спаборніцтваў*
* 1982—1986 — *не прайшла кваліфікацыю*
* 1990 — *не ўдзельнічала*
* 1994 — *знялася са спаборніцтваў*
* 1998—2022 — *не прайшла кваліфікацыю*

## Кубак афрыканскіх нацый 
* 1957—1965 — *не ўдзельнічала*
* 1968 — *знялася са спаборніцтваў*
* 1970—1978 — *не прайшла кваліфікацыю*
* 1980 — групавы этап
* 1982 — *знялася са спаборніцтваў*
* 1984 — *не прайшла кваліфікацыю*
* 1986 — *знялася са спаборніцтваў*
* 1988—1992 — *не прайшла кваліфікацыю*
* 1994 — *знялася са спаборніцтваў*
* 1996—2002 — *не прайшла кваліфікацыю*
* 2004 — *знялася са спаборніцтваў*
* 2006—2017 — *не прайшла кваліфікацыю*
* 2019 — групавы этап
* 2021 — *не прайшла кваліфікацыю*
Эмануэль Лоўі

**Эмануэль Лоўі** (, Вена — , Вена) — класічны археолаг і тэарэтык.

## Біяграфія 
Лоўі быў пад уплывам канцэпцыі «das Gedächtnisbild» ад Эрнста Бруке. Лоўі быў таксама сябрам вядомага псіхааналітыка Зігмунда Фрэйда. Сярод яго навуковых спецыяльнасцяў мастацтва старажытнагрэчаскага вазапісу.

Лоўі служыў прафесарам археалогіі ва ўніверсітэце Рыма (1891—1915), дзе ён выкладаў, сярод іншых, Джуліа Джаджолі. Лоўі быў таксама прафесарам археалогіі ва ўніверсітэце Вены (1918—1938).

## Бібліяграфія 
* *Untersuchungen zur griechischen Künstlergeschichte*. Vienna: Gerold's [sic] Sohn, 1883.
* «*Inschriften griechischer Bildhauer*» (1885);
* *Griechische Inschrifttexte* Vienna: Tempsky: 1888.
* *Lysipp und seine Stellung in der griechischen Plastik* Hamburg: Sammlung gemeinverständlicher wissenschafter Vorträge, 1891.
* *Die Naturwiedergabe in der älteren griechischen Kunst* Rome: Loescher, 1900.
* *Die griechische Plastik*. 2 vols. Leipzig: Klinkhardt und Biermann, 1911.
* *Stein und Erz in der statuarischen Kunst*. Innsbruck: Wagner, 1915.
* *Neuattische Kunst*. Leipzig: Seeman, 1922.
* *Die Anfänge des Triumphbogens* Vienna: Anton Schroll, 1928.
* *Polygnot: Ein Buch von griechischer Malerei*. 2 vols. Vienna: Anton Schroll, 1929.
* *Ursprünge der bildenden Kunst*. Vienna: Holder-Pilchler-Tempsky, 1930.
* *Zur Chronologie der frühgriechischen Kunst: Die Artemistempel von Ephesos*. Vienna: Holder-Pichler-Tempsky, 1932.
* *«Der Beginn der rotfigurigen Vasenmalerei*» (1938)

## Літаратура 
* Kleinbauer, W. Eugene.  *Research Guide to the History of Western Art. Sources of Information in the Humanities*, no. 2. Chicago: American Library Association, 1982, pp. 95-6.
* Dvorák, Max. *Idealism and Naturalism in Gothic Art*. Translated and noted by Randolph J. Klawiter. Preface by Karl Maria Swoboda. Notre Dame, IN: University of Notre Dame Press, 1967, pp. 211-12.
* Praschniker, С. «Emanuel Löwy.» In *Almanach der Österreichischen Akadamie der Wissenschaft* 88 (1938); Bazin 318.
* *Archäologenbildnisse: Porträts und Kurzbiographien von Klassichen Archäologen deutscher Sprache.* Reinhard Lullies, ed. Mainz am Rhein: Verlag Philipp von Zabern, 1988: 120—121.

## Спасылкі 
* Яўрэйская Энцыклапедыя

Катэгорыя:Постаці аўстрыйскай археалогіі
Катэгорыя:Класічныя археолагі
Катэгорыя:Вучоныя Аўстрыі